Työlläni tuen asiakkaan toivetta asua omassa kodissaan – Lue Tuulin uratarina

Tuuli Luomanperä, sairaanhoitaja/terveydenhoitaja, Toimintakyky- ja hoivapalveluiden /kotihoidon varahenkilöstö

Etujoukkueen jäsenenä Tuuli kokee olevansa hiljaisempi ja rauhallisempi kuin moni muu.
– Etenkin toimistolla saatan olla paljon hiljaa, vaikka viihdynkin työkavereiden seurassa. Luonteeni näkyy myös asiakkaan luona, vaikka silloin tuleekin höpöteltyä enemmän, Tuuli kuvailee.

OMA TYÖ

Tuuli Luomanperä kuvaa työtään kotihoidon varahenkilöstössä hyvin vaihtelevaksi niin työn sisältöjen kuin työympäristöjen osalta.
– Työni kautta minulla on mahdollisuus tukea asiakkaan toivetta asua omassa kodissaan mahdollisimman pitkään, kuvaa Luomanperä työnsä merkityksellisyyttä.

Päivästä riippuen Luomanperä alkaa eri puolilla Etelä-Karjalaa. Osittain työpäivän kulku on kuitenkin samanlainen työpisteestä riippumatta.
- Aamulla ensimmäiseksi tulen toimistolle, katson puhelimelta asiakaskäynnit, tutustun asiakkaisiin ja lähden tekemään aamukäynnit. Käyntien sisältö ja määrä vaihtelevat asiakkaan tarpeen mukaisesti.
- Välillä käyn toimistolla koneella sekä pitämässä tauon. Toisinaan tauot tulee vietettyä autossa, välillä myös pidemmät ajomatkat tuovat katkoja hoitotyöhön.

Toimistolla käydessään Luomanperä hoitaa koneella asiakkaan asioiden selvittelyä, jota lyhyemmissä sijaisuuksissa hoitajalle osuu vähemmän.
- Mutta jos olen pidempään jollakin alueella, niin yleensä työhön kuuluu myös omaisten kanssa puhelimessa hoidettavia asioita.
Kirjaamista varten Luomanperän ei tarvitse mennä toimistolle. Asiakkaan käyntien kirjaamiset hoituvat mutkattomasti puhelimella.

Urapolku

Hoitoala tuli ensimmäisen kerran mieleen yläasteella

Tuuli mietti yläasteella lähihoitajaopintoja. Lähihoitajaäiti kannusti miettimään. Tuuli meni kuitenkin lukioon ja havahtui miettimään lukion jälkeen, että hän edelleen haaveili työstä neuvolassa.

Opiskelut terveydenhoitajaksi

Opiskeluaikana Tuuli huomasi, että neuvolan sijaan alkoikin kiinnostaa vähän laajemmin kaikki, mitä terveydenhoitajan työhön kuuluu.

Kesätyöt imaisivat

Tällä hetkellä Tuuli ei tee terveydenhoitajan vaan sairaanhoitajan työtä.
- Terkkarin työt jäivät, kun kesätyöt imaisivat kotihoidon pariin! Päädyin vähän sattumalta töihin juuri kotihoitoon, mutta tykästyin työhön.

Tuuli teki pari kesää töitä opintojen ohella.

Työt kotihoidossa

Tuuli teki puoli vuotta kotihoidon töitä Lappeenrannan läntisellä alueella.
- Omat puolensa näen siinäkin työssä. Tietynlainen pysyvyys ja jatkumo pääsee toteutumaan erilailla, kun sinulla on omat asiakkuudet ja heidän omaisensa, joihin saatat olla viikoittainkin yhteyksissä, Tuuli kuvaa.

Varayksikköön

– Ja nyt sitten kun ei ole omia asiakkuuksia, jää tietty vastuu pois jatkuvuudesta. Tällä hetkellä koen, että juuri vaihtuvuus on tämän työn mielekkyys.
- Haasteita toki tulee vastaan, kun asiakkaat eivät ole yhtä tuttuja. Työporukka on se, keneltä voin kuitenkin aina kysyä apua. Aina on joku kenelle soittaa, jos on jotain, mitä jään pohtimaan, Tuuli summaa.

"Kotihoidon työssä ollaan paljon yksin. Toimistolla toki näen työkavereita, mutta työ on itsenäistä. Käynteihin kuuluu myös paljon asiakkaan kanssa höpöttelyä. Kohtaamiset ovat mielestäni työssä ihania.", pohtii Tuuli Luomanperä.

Miten yhteisöllisyys & Etujoukkue on näkynyt Ekhvalla?

Luomanperä kokee saaneensa kotihoidossa paljon mentoriapua.

- Kotihoidossa on töissä paljon eri ikäisiä työntekijöitä. Nuorena työntekijänä on tärkeää, että on mahdollisuus kysyä kokeneemmalta.

Luomanperä kokee, että työyhteisössä arvostetaan nuorten työntekijöiden uutta näkökulmaa ja vastapainoksi nuoret saavat ammentaa pidempään työssä olleiden kokemuksista oppia omaan työhönsä.

Työyhteisöjä Tuuli Luomanperä kohtaa arjessaan useita.
- On ihailtavaa, miten varahenkilöstö otetaan yksiköissä vastaan.

Jokainen kohtaaminen on tärkeä

- Kotihoidon työssä ollaan paljon yksin. Toimistolla toki näen työkavereita, mutta työ on itsenäistä. Käynteihin kuuluu myös paljon asiakkaan kanssa höpöttelyä. Kohtaamiset ovat mielestäni työssä ihania. Kotihoidon työntekijä otetaan yleensä hyvin vastaan, vaikka sijaisena saatankin olla monelle vieras.
- Asiakkaat kertovat perheestään, lapsistaan, aiemmasta työstään tai milloin kuka mistäkin. Monelle saatan olla päivän ainut kontakti, kun omaiset eivät käy päivittäin vierailulla, Luomanperä kuvaa.

"Tällä hetkellä alaa kohtaan esitetään paljon arvostelua etenkin somessa, mutta jos sote tuntuu omalta, niin aina kannattaa kokeilla", kannustaa Luomanperä.

Mahdollisuuksia kehittyä

Tuuli Luomanperä kertoo ehtineensä käydä jo useita koulutuksia ja pitävänsä siitä, että voi vaikuttaa itse siihen, mihin koulutuksiin osallistuu.
- Voin valikoida oman mielen mukaan, mutta toisinaan myös esihenkilö ehdottaa. Koulutukset olen kokenut kivoiksi ja hyödyllisiksi.

- Tällä hetkellä viihdyn hyvin työssäni. Toisinaan silti mietin, että joskus tulevaisuudessa voisi kokeilla ihan niitä terveydenhoitajankin töitä. Mutta vielä se ei ole ajankohtaista, Luomanperä pohtii.

Saan Ekhvalla arvostusta

Tuuli Luomanperä suosittelisi työtä sen merkityksellisyyden vuoksi.
- Vaikka osa asiakkaista ei haluaisi edes hoitajaa käymään, he kuitenkin arvostavat käyntejä ja kiittävät aina käynnistä.

Luomanperän ystäväpiiri on myös työllistynyt sote-alalle.
- Kaveriporukassa meillä on kaikki sote-alalla töissä. Vaikka monella on sama koulutus, nyt erilaiset työpaikat ja suuntautumiset alalla vaikuttavat työn sisältöön merkittävästi. Kavereiden kanssa keskustellessa ymmärrämme työn monet puolet.

Mitä haluaisin sanoa, jos harkitset alaa?

- Etenkään nuorten ei pitäisi välittää niin paljon siitä, mitä muut sanovat, Luomanperä miettii.
- Tällä hetkellä alaa kohtaan esitetään paljon arvostelua etenkin somessa, mutta jos sote tuntuu omalta, niin aina kannattaa kokeilla, hän kannustaa.

Tutustu muihin uratarinoihin tästä.

Mikä on varahenkilöstö?

Varahenkilöstö toimii joustavasti eri yksiköissä, ja heidän työvuoronsa vahvistetaan tavallisesti lyhyeksi ajaksi kerrallaan.
- Haastattelun aikaan minulla on nyt tiedossa kolmen päivän putki. Joskus tietää viikon etukäteen ja joskus tietää vasta aamulla, naurahtaa Luomanperä.
- Minulle tämä sopii hyvin. Tiedän, että työt alkavat aina 7:30, ja avaan silloin työpuhelimen.

Tuuli Luomanperällä on työvuorolistaan merkityt on työvuorot.
- Teen arkityötä 7:30-15:09, mutta aina en ennalta tiedä, missä se on se vuoro. Alueena on koko Etelä-Karjala.

- Varahenkilöstö liikkuu pääsääntöisesti omalla autolla. Pari työautoa on käytössä tarvittaessa. Minulle maksetaan työstä myös kilometrikorvaukset. Mukanani kulkee oma työkassi missä minulla on verenpainemittarit, verinäytteenottovälineet, ja on jos tarve, niin toimistolla katson, että onko jotain asiakkaalle vietävää.
- Tiet Etelä-Karjalassa ovat sellaisia, että renkaat on hyvä pitää omassa autossa kunnossa, Luomanperä naurahtaa lopuksi.

Artikkeli Työlläni tuen asiakkaan toivetta asua omassa kodissaan – Lue Tuulin uratarina julkaistiin ensimmäisen kerran DEV Etelä-Karjalan hyvinvointialue.